Prince's er kendt for at have været vært for [[The Open Championship]] i [[1932]], hvor mesterskabet blev vundet af [[USA|amerikaneren]] [[Gene Sarazen]]. Sarazen havde ved den lejlighed premiere på sit nyopfundne [[sandjern]] og den oprindelige [[golfkølle|kølle]] er udstillet i Prince's. Greenside-bunkeren på 9. hul på Himalayas-banen, som Sarazen spillede fra på vej til sejren, blev døbt "The Sarazen Bunker" i [[2011]]. Prince's er en af kun to baner, som kun én gang har været vært for [[The Open Championship|The Open]] – den anden er [[Royal Portrush Golf Club|Royal Portrush]] i [[Nordirland]]. Klubben er fortsat værtsbane for mesterskabets ''Local Final Qualifying''-turneringer, og er senest blevet brugt til dette i [[2011]], da The Open vendte tilbage til [[Royal St. George's Golf Club|Royal St. George's]], hvor Prince's pro, [[Francis McGuirk]], sluttede på en delt andenplads og dermed sikrede sig en af de tre ledige kvalifikationspladser.
Historie Sport Kultur Hobby Foreninger Organisationer